**Retningslinjer for montering og brug af GPS i arbejdsbiler.**

[*Virksomhedens navn*] har valgt at installere GPS overvågning i vores arbejdsbiler. GPS installeres kun i arbejdsbiler, som ikke må benyttes til privat kørsel.

GPS’en vil registrere følgende:

* hvor bilen befinder sig til enhver tid
* hvornår og hvor bilen holder stille
* kørselsrute
* [*andet*]

Formålet med systemet er følgende:

* [*Virksomhedens navn*] ønsker at forbedre planlægningen af opgaverne, således at det er muligt at udnytte ressourcerne bedst muligt. Med GPS systemet er det muligt at se, hvilken montør, der er tættest på en opgave ved udkald, hvilket betyder at vi kan være hurtigere fremme hos kunden og dermed spare tid og kørsel. Ved pludselig opstået behov for ekstra arbejdskraft til en opgave, kan projektet hurtigt finde nærmeste bil.
* Forbedret lagerstyring – med GPS overvågning har den enkelte montør mulighed for at forespørge kontoret, om der er andre køretøjer i nærheden, der eventuelt har det nødvendige materiale
* Vi er i stand til at dokumentere vores tidsforbrug på opgaverne overfor kunderne
* Kontrol af tidsregistrering
* Vi betaler lavere forsikring på bilerne, når vi har GPS overvågning i vores biler
* Bliver en bil stjålet, kan vi se, hvor den befinder sig

Vi skal samtidig hermed gøre opmærksom på, at data fra GPS’en vil kunne anvendes som kontrolforanstaltning i forhold til medarbejdernes effektive arbejdstid.

Såfremt der opstår mistanke om at en medarbejder ikke foretager korrekt tidsregistrering, vil GPS data kunne tages i brug. Ved væsentlige udsving mellem tidsregistrering og GPS data kan den pågældende medarbejder efter omstændighederne blive mødt med ansættelsesretlige sanktioner, herunder advarsel, opsigelse eller bortvisning.

Data fra GPS’en vil alene være tilgængelige for de medarbejdere på kontoret, der forestår planlægningen af montørernes arbejde (f.eks. kørselsleder, leder af montageafdelingen) samt for regnskabsafdelingen i forbindelse med fakturering. Endvidere kan data tilgås af HR-chefen samt virksomhedens direktør. Data fra GPS kan ikke tilgås af montørerne, som derfor ikke kan se, hvor andre montørers biler befinder sig.

Den enkelte montør kan ved at rette henvendelse til kørselslederen få udleveret de data virksomheden er i besiddelse af vedrørende montørens egen kørsel.

Data slettes som udgangspunkt 3 måneder efter en sag er afsluttet og faktura er betalt. Såfremt der er mistanke om forkert tidsregistrering vil oplysningerne vedrørende det konkrete tilfælde blive opbevaret indtil spørgsmålet er afklaret. Endelig opbevares oplysningerne i anonymiseret form til brug for statistik over kundebesøg, kørselsmønstre mv.

GPS installeres i bilerne pr. [*dato*].

[*Dato*]

[*Virksomhed og underskrift*]